wickkiey/tamil-wikipedia-chunked huggingface dataset:
# ராஜினி திராணகம

## வரலாறு

ராஜினி, வடக்கு இலங்கையின் யாழ்ப்பாணத்தின் தமிழ் கிறிஸ்தவக் குடும்பத்தில் பெப்ரவரி 23, 1954 இல் பிறந்தார். நிர்மலா, சுமதி, வாசுகி ஆகியோர் இவரின் சகோதரிகள் ஆவர். ஆரம்பக் கல்வியை யாழ்ப்பாணத்தில் முடித்துக் கொண்ட ராஜினி, 1973 இல் கொழும்புப் பல்கலைக்கழகத்தின் மருத்துவப் புலத்தில் இணைந்தார். அக்காலப்பகுதியில் மாணவர் அரசியல் நடவடிக்கையில் ஈடுபட்டுவந்தார். இதன் போது அரசியல் ஈடுபாட்டைக் கொண்ட மாணவர் தலைவரான தயாபால திராணகமவை சந்தித்தார். தயாபால திராணகம பின்னாளில் களனிப் பல்கலைக்கழக விரிவுரையாளராக இணைந்து கொண்டார்.  
1977 இல் திராணகமவை ராஜினி மணந்து கொண்டார். அவர்களுக்கு நர்மதா (1978) ஷரிகா (1980) என இரண்டு பெண் குழந்தைகள் பிறந்தனர். 1986 முதல் தயாபால திராணகம தலைமறைவாக இருக்கிறார். பட்டப்படிப்பின் பின்னர், 1978இல் பயிற்சி மருத்துவராக யாழ்ப்பாண மருத்துவமனையில் இணைந்தார். பயிற்சியின் பின்னர், 1979இல் இலங்கையின் மத்திய மலை நாட்டின் அப்புதளைக்கு அருகில் உள்ள அல்துமுல்லை என்ற இடத்தில் மருத்துவராகப் பணியாற்றினார். 1980 இல் ராஜினி போர் நிறைந்த நிலமான யாழ்ப்பாணம் திரும்பி, யாழ்ப்பாணப் பல்கலைக்கழகத்தில் புதிதாக ஆரம்பிக்கப்பட்ட மருத்துவப் புலத்தில் உடற் கூறியல் விரிவுரையாளராக இணைந்தார். 1983 இல் பொதுநலவாய புலமைப் பரிசில் பெற்று உடற் கூறியலில் துறையில் பட்டப்பின் படிப்பை மேற்கொள்ள இங்கிலாந்து சென்றார். அங்கு சென்ற ராஜினி, 1982 இல் பயங்கரவாத தவிர்ப்புச் சட்டத்தின் கீழ் கைதாகிய தமிழீழ விடுதலைப் புலிகள் இயக்க உறுப்பினரான தனது சகோதரி நிர்மலாவின் விடுதலைக்காக குரல் கொடுத்தார். 1982 இல் விடுதலைப் புலிகளின் உதவியுடன் சிறையில் இருந்து தப்பிய நிர்மலா இங்கிலாந்து வந்தார். இதன் பிறகு ராஜினி விடுதலைப் புலிகளோடு தொடர்புகளை வளர்த்துக் கொண்டார். ராஜினி விடுதலைப் புலிகளின் இங்கிலாந்து கிளையில் இணைந்து மனித உரிமை அமைப்புகளுக்கு இலங்கையின் நடப்புகளை வெளிப்படுத்தி வந்தார்.  
1986 இல் பட்டப்பின் படிப்பை முடித்து தனது இரண்டு குழந்தைகளுடன் இலங்கை திரும்பிய ராஜினி யாழ்ப்பாணப் பல்கலைக்கழகத்தில் உடற் கூறியல் பிரிவுத் தலைவராக பொறுப்பேற்றார். இந்நிலையில் கணித விரிவுரையாளராக பணியாற்றிய ராஜன் ஹூலுடனும், சிறிதரன், *தயா சோமசுந்தரம்* என்பவர்களுடன் இணைந்து 1990 இல் வெளியிடப்பட்ட முறிந்த பனை (*The Broken Palmyra*) என்ற ஆங்கில நூலை எழுதினார். இவர்கள் நால்வரும் இணைந்து 1988 இல் மனித உரிமைகளுக்கான யாழ் பல்கலைக்கழக ஆசிரியர் சங்கத்தை தொடங்கினர்.
# ராஜினி திராணகம

## கொலை

செப்டம்பர் 21, 1989 அன்று பணியில் இருந்து வீடு திரும்பும் வழியில் அடையாளம் தெரியாத ஒருவரால் சுட்டுக் கொல்லப்பட்டார். முறிந்த பனை நூலின் ஏனைய ஆசிரியர்களும் ராஜினியின் சகோதரி நிர்மலாவும் இக்கொலையை விடுதலைப் புலிகளே செய்ததாக குற்றம் சாட்டியிருந்தனர்.  
ஆயினும் விடுதலைப் புலிகள் மீதான குற்றச்சாட்டு இந்திய படையினராலும் வரதராஜப் பெருமாளாலும் திட்டமிட்டுப் பரப்பட்டதாகவும் ராஜினியும் மற்றும் நான்குபேரும் இணைந்து வெளியிட்ட முறிந்தபனை ஆவணத்தில் இந்தியப் படைகளின் கொலைகள் சுட்டிக்காட்டப்பட்டதால் அவர்களில் ஒரு பிரிவினரும், ஈபிஆர்எல்எப் அமைப்பினரும் இணைந்து இந்தக் கொலையைச் செய்ததாகவும் அல்பிரட் துரையப்பா முதல் காமினி வரை என்ற தொடரில் தினமுரசு ஆசிரியர் அற்புதன் குறிப்பிட்டுள்ளார்.கார்த்திக்,தோமஸ் என்ற இரண்டு ஈபிஆர்எல்எப் உறுப்பினர்களே யாழ் மாவட்ட ஈபிஆர்எல்எப் பொறுப்பாளரின் உத்தரவின் பெயரில் அந்தக் கொலையை செய்ததாகவும் அதில் ஈடுபட்டவர்களில் ஒருவரான கார்த்திக் பின்னர் ஈபிடிபியில் இணைந்து செயற்பட்டதாகவும் அந்தத் தொடரில் தெரிவித்துள்ளார்.அற்புதன் ஈபிடிபி அமைப்பைச் சேர்ந்தவர் என்பது குறிப்பிடத்தக்கது.
# ராஜினி திராணகம

## வெளியிணைப்புகள்

- Dr. Rajani Thiranagama: Her contribution to the University Teachers for Human Rights (U.T.H.R.)
- http://padippakam.com/document/EelamHistory/Thinamurasu/The176.pdf
- http://padippakam.com/document/EelamHistory/Thinamurasu/The186.pdf
- No More Tears Sister - Documentary
- University Teachers for Human Rights website profile
- For Rajini 23rd February 1954 * 21st September 1989 by Nalin Swaris
- A Tamil human rights news portal
- Official National Film Board of Canada documentary website
# விக்கிப்பீடியா:முதற்பக்கக் கட்டுரைகள்/நவம்பர் 21, 2006

நகர்ந்து கொண்டே பேசக் கூடிய வசதி அளிக்கும் தொலைபேசிகள் **நகர்பேசி** என்று அழைக்கப் படுகின்றன. இவை கம்பியில்லா தொலைதொடர்புக்கு உதவுபவை. வழக்கம் தொட்டே சாதாரண தொலைபேசிகள் இயங்க அவற்றிற்கு சுவற்றிலுள்ள தொலைபேசி இணைப்பகத்தின் முனையத்துடன் கம்பித் தொடர்பு தேவை. நகர்பேசிகளுக்கு இத்தகைய இணைப்புகள் வானலைகள் மூலம் ஏற்படுத்தப் படுவதால் அவற்றுக்குக் கம்பித் தொடர்பு தேவையில்லை. நகர்பேசியின் இன்னொரு பெயர் **செல்பேசி** (செல்லுமிடமெல்லாம் எடுத்துச் சென்று பேச இயல்வதால்).
---  
**முதனி** (Primate) என்பது உயிரினத்தில் பாலூட்டிகளின் பெரும்பிரிவில் மனிதர்கள் உட்பட, கொரில்லா, சிம்ப்பன்சி, ஒராங்குட்டான், கி்ப்பன், லெமூர், பலவகையான குரங்குகள், தென் அமெரிக்க அரிங்குகள், தேவாங்கு, புதர்ச்சேய், முதலியன சேர்ந்த ஒரு பேரினம். இந்த முதனி இனத்தில் 52 உள் இனங்களும் அவற்றில் மொத்தம் 180க்கும் அதிகமான தனி விலங்கு வகைகளும் உள்ளன என முதனியறிஞர்கள் (primatalogists) கருதுகின்றனர். உயிரின வளர்ச்சி வரலாற்றின் மிக அண்மைக் காலத்திலே கிளைத்துப் பெருகியதாக கருதப்படும் இனம் இந்த முதனி இனம்.
# சுத்தானந்த பாரதியார்

**சுத்தானந்த பாரதியார்** (மே 11, 1897 – மார்ச் 7, 1990) கவியோகி, மகரிஷி என்று போற்றப்பட்டவர் ஆவார். இவர் கவிதைகள், தமிழிசைப் பாடல்கள், உரைநடை நூல்கள், மேடை நாடகங்கள் எனப் பல நூல்களை இயற்றியவராவார்.
# சுத்தானந்த பாரதியார்

## வாழ்க்கைக் குறிப்பு

சுத்தானந்த பாரதியார் எனப் பின்னாளில் அழைக்கப்பட்ட வேங்கட சுப்பிரமணியன் பனையூரைச் சொந்த ஊராகக்கொண்ட சிவிகுல ஜடாதரய்யர் காமாட்சி அம்மையார் இணையரின் நான்காவது குழந்தையாக 1897 மே 11-இல் தமிழ்நாடு சிவகங்கையில் பிறந்தார். ஆசிரியராகப் பணியாற்றிக் கொண்டிருந்தபோது தான் 'பாரத சக்தி' எனும் மகா காவியத்தைப் பாடத் தொடங்கினார். இவர் இயற்றிய நூல்களில் யோகசித்தி, கீர்த்தனாஞ்சலி, மேளராகமாலை ஆகிய கவிதை நூல்கள் பிரபலமானவை. தமிழின் வரலாற்றில் சிறப்பாகத் தொண்டாற்றிய இவர், தமது தொண்ணூற்று இரண்டாம் அகவையில் காலமானார்.
# சுத்தானந்த பாரதியார்

## திருக்குறள் மொழிபெயர்ப்பு

திருக்குறளை அதே ஈரடிகளில், அதே நடை, சந்தத்தில் ஆங்கிலத்தில் மொழிபெயர்த்தவர் சுத்தானந்த பாரதியார், 1968-ஆம் ஆண்டு சென்னையில் நடந்த இரண்டாம் உலகத் தமிழ் மாநாட்டில், அப்புத்தகம் திருநெல்வேலி தென்னிந்திய சைவசித்தாந்த பதிப்பு கழகத்தாரால் வெளியிடப்பட்டது.
# சுத்தானந்த பாரதியார்

## விருதுகள்

- 1984 தமிழக அரசும், தஞ்சைத் தமிழ்ப் பல்கலைக்கழகமும் நிறுவிய முதல் ராஜராஜன் விருதைப் (*மாமன்னன் இராசராசன் படைப்பிலக்கியப் பெரும் பரிசு*) பெற்றார் கவியோகி சுத்தானந்த பாரதி. அவர் எழுதிய ஆயிரக்கணக்கான நூல்களில், "பாரத சக்தி மகாகாவியம்" அவர், சுதந்திரம் கிடைக்கும் வரை பாண்டிச்சேரி அரவிந்தர் ஆசிரமத்தில் ஏறத்தாழ 20 ஆண்டுகள் மவுன விரதம் காத்தபோது மனதில் தோன்றிய காவியம் ஆகும்.
- *சோவியத் கீதாஞ்சலி* என்னும் நூல் சோவியத் ஒன்றியத்தின் *சோவியத் நாடு நேரு நினைவுப் பரிசு* பெற்றது.
# சுத்தானந்த பாரதியார்

## எழுதிய நூல்கள்

| 01 | 1938 | ஸ்ரீ அரவிந்த யோக தீபிகை | அன்பு நிலையம், இராமச்சந்திரபுரம், சிங்கப்பூர் | 66 | மொழிபெயர்ப்பு |  |
| --- | --- | --- | --- | --- | --- | --- |
| 02 | 1940 | பேரின்பம் | அன்பு நிலையம், இராமச்சந்திரபுரம், புதுக்கோட்டை சமஸ்தானம் | 64 | கவிதைகள் |  |
| 03 | 1942 | ஞானி எமர்ஸன் | அன்பு நிலையம், இராமச்சந்திரபுரம், திருச்சி ஜில்லா | 36 | வாழ்க்கை வரலாறு |  |
| 04 | 1948 மே | நாவலர் பெருமான் | தமிழ்நாடு: புதுயுக நிலையம், புதுச்சேரி | 234 |  |  |
| 05 | உடலுறுதி | யோக சமாஜம், வடலூர் | 140 | ஐந்தாம் பதிப்பு |  |  |
| 06 | 1962 அக்டோபர் | விஞ்ஞான மணிகள் | சிவகங்கை வெளியீடு, சிவகங்கை | 106 | வாழ்க்கை வரலாறு |  |
| 07 | பாரத சக்தி மகா காவியம் |  |  |  |  |  |
| 08 | யோக சித்தி |  |  |  |  |  |
| 09 | அருட்செல்வம் |  |  |  |  |  |
| 10 | கவிக் கனவுகள் |  |  |  |  |  |
| 11 | கீர்த்தனாஞ்சலி |  |  |  |  |  |
| 12 | நவரஸ நடனாஞ்சலி |  |  |  |  |  |
| 13 | பாரத கீதம் |  |  |  |  |  |
| 14 | தமிழ்க் கனல் |  |  |  |  |  |
| 15 | ஆத்ம சோதனை |  |  |  |  |  |
| 16 | ஏழைபடும் பாடு |  |  |  |  |  |
| 17 | இளிச்சவாயன் |  |  |  |  |  |
| 18 | அன்னை |  |  |  |  |  |
| 19 | இவளும் அவளும் |  |  |  |  |  |
| 20 | நாகரிகப் பண்ணை |  |  |  |  |  |
| 21 | பகவத் கீதை |  |  |  |  |  |
| 22 | இல்லற ஒழுக்கம் |  |  |  |  |  |
| 23 | பெரியவாள் கதை |  |  |  |  |  |
| 24 | அருட்பெருமான் |  |  |  |  |  |
| 25 | சிவானந்த ஜோதி |  |  |  |  |  |
| 26 | இதுதான் உலகம் |  |  |  |  |  |
| 27 | தயானந்த ஜோதி |  |  |  |  |  |
| 28 | பாப்பா பாட்டு |  |  |  |  |  |
| 29 | கலிமாவின் காதல் |  |  |  |  |  |
| 30 | Sri Aurobindo |  |  |  |  |  |
| 31 | Integral Yoga |  |  |  |  |  |
| 32 | The Gospel of Perfect Life |  |  |  |  |  |
| 33 | Yogi Shuddhananda |  |  |  |  |  |
| 34 | 2005 | பொது நெறி |  |  |  |  |
| 35 | கல்விக்கதிர் |  |  |  |  |  |
| 36 | 1967 | தியான சாதனம் | சுத்தானந்த யோக சமாஜம், யாழ்ப்பாணம் | 48 |  |  |
| 37 | 1948 | நாவலர் பெருமான் | புதுயுக நிலையம், புதுச்சேரி | 236 |  |  |
| 38 | பாட்டாளி பாட்டு | ஆத்மஜோதி நிலையம்&lrm; | 100 | கவிதைகள் |  |  |
| 39 | 1975 | சோதனையும் சாதனையும் | சுத்தானந்த நூலகம், திருவான்மியூர், சென்னை | 434 | தன்வரலாறு, சுய வாழ்க்கை வரலாறு |  |
| 40 | 1937 | திருக்குறளின்பம் | அன்புமலர் | 260 |  |  |
| 41 | 1946 | தேசியகீதம் | பாரத சக்தி நிலையம், புதுவை | 140 | 115 பாடல்கள் |  |
| 42 | 1962 | ஆத்மநாதம் | ஆத்மஜோதி நிலையம், நாவிலப்பட்டி, இலங்கை&lrm; | 231 | பாடல்கள் | } |
# சுத்தானந்த பாரதியார்

## இயற்றிய தமிழிசைப் பாடல்களின் பட்டியல்

- 'எப்படிப் பாடினரோ …' - கர்நாடக தேவ காந்தாரி.
- 'தூக்கிய திருவடி துணை -(சங்கராபரணம்).
# முத்தொள்ளாயிரம்

**முத்தொள்ளாயிரம் (மூன்று+தொள்ளாயிரம்)** என்பது தமிழ் இலக்கியத்தில் தொகைநூல் வகையைச் சேர்ந்த நூலாகும். இந்நூலின் பாடல்களைப் பாடிய புலவர் யாரென்பது தெரியவில்லை. ஆயினும் இந்நூலின் கடவுள் வாழ்த்து, முக்கண்ணனான சிவபெருமான் பற்றியது. ஆதலால் இந்நூலின் ஆசிரியர் சைவ மதத்தைச் சேர்ந்தவர் என்பதை அறியலாம்.  
முத்தொள்ளாயிரம் சேர, சோழ, பாண்டிய மன்னர்கள் மீது பாடப்பட்ட பாடல்கள் அடங்கிய நூல். ஒவ்வொரு மன்னரைப் பற்றியும் தொள்ளாயிரம் பாடல்கள் வீதம் 2,700 பாடல்கள் அடங்கிய தொகுப்பு எனக் கருதப்படுகின்றது. இந்நூல் முழுமையும் கிடைக்கவில்லை. ஆனாலும் முத்தொள்ளாயிரம் தொகுப்பில் மூவேந்தர்களைப் பற்றியும் ஒவ்வொருவருக்கும் முன்னூறு பாடல்களாக மொத்தம் தொள்ளாயிரம் பாடல்களே இருந்தன எனப் பேராசிரியர் எஸ். வையாபுரிப்பிள்ளை அவர்கள் 1943-ஆம் ஆண்டில் வசந்தம் என்ற இதழில் எழுதியுள்ளார். தொள்ளாயிரம் என்ற தொகையுடைய நூல்கள் வச்சத் தொள்ளாயிரம், அரும்பைத் தொள்ளாயிரம் என்பன போன்று பல இருந்தன என்றும், இதனால் தொள்ளாயிரம் செய்யுள்களில் நூலியற்றுவது பழைய மரபுகளுள் ஒன்று எனவும் அவர் கூறியுள்ளார்.தொள்ளாயிரம் என்ற சிற்றிலக்கிய வகை, எண், செய்யுள் என்று பாட்டியல் நூல்கள் குறிப்பிடும். இந்த இலக்கிய வகைக்கு,  
“**ஊரையும் பேரையும் உவந்தெண்ணாலே,**  
சீரிதிற் பாடல்எண் செய்யு ளாகும்” (இ.வி.பாட்டியல், நூ.88)  
ஆராய்ச்சி அறிஞர் தி.வை. சதாசிவப் பண்டாரத்தார். இந்நூலின் உள்ள சில அகச் சான்றுகளை எடுத்துக்காட்டி, இந்நூலாசிரியரை கி.பி. 5-ஆம் நூற்றாண்டை ஒட்டிய காலத்தவர் என்கின்றார்.  
பல்லாண்டுகளுக்கு முன்னர்ப் *புறத்திரட்டு* ஆசிரியர் நூற்றெட்டு வெண்பாக்களை மட்டும் தம் தொகை நூலில் திரட்டி வைத்துள்ளார். அவை கடவுள் வாழ்த்தாக ஒன்றும்(1) சேரனைப் பற்றி இருபத்திரண்டும்(22) சோழனைப் பற்றி இருபத்தொன்பதும்(29) பாண்டியனைப் பற்றி ஐம்பத்தாறும்(56) சிதைந்த நிலையில் ஒன்றுமாகக் காணப்படுகின்றன. இவை அனைத்தும் வெண்பாக்களாகும்.  
மூவேந்தர்களின் நாடு, அரண், படைச் சிறப்பு, போர்த்திறம், வீரம், ஈகை முதலான அரிய செய்திகள் இந்நூலில் இடம்பெறுகின்றன.மன்னர்களைப் புகழ்வதற்குக் கைக்கிளை என்னும் அகத்திணைப் பிரிவை இவ்வாசிரியர் பயன்படுத்தியுள்ளார். இந்நூலில் உள்ள பெரும்பான்மையான பாடல்கள் பெண்பாற் கைக்கிளையாகவே அமைந்துள்ளது குறிப்பிடத்தக்கது.  
முத்தொள்ளாயிரம் எழுந்த காலத்துத் தமிழர்தம் பண்பாட்டு நிலையை அறிய, அதன் ஆசிரியர் நமக்கு வாய்ப்பளித்துள்ளார்.  
அசுவனி முதலாக எண்ணப்படும் 27 விண்மீன்கள் பற்றிய அறிவு அன்று தமிழர்க்கு இருந்தது. மன்னிய நாண்மீன், ஆதிரையான் (பா.1) தென்னன் திருஉத்திராட நாள் (பா.7) என்ற குறிப்புகளை நோக்கி அறியலாம்.  
பெண்கள் குங்குமச் சாந்தினை அணிந்தனர் (பா.9). கணவனை இழந்த பெண் எரி மூழ்கி இறக்கும் வழக்கம் இருந்தது (பா.19). நீரில் நின்று தவம் செய்தனர் (பா.25). உலக்கை கொண்டு குற்றும்பொழுது பாடல் இசைத்தல் உண்டு (பா.34). வேட்டுவர்கள் பறவைகளைப் பிடித்துக் கூட்டில் அடைத்து வைத்தனர் (பா.35), முதலான செய்திகள் இதனுள் பதிவு செய்யப்பட்டுள்ளதனால் அக்காலத் தமிழர் பண்பாட்டினை அறிய முடிகிறது.
# முத்தொள்ளாயிரம்

## மூவேந்தரையும் வாழ்த்தும் மரபு

மூவேந்தரையும் வாழ்த்தும் மரபு சிலப்பதிகாரத்தில் காணப்படுகிறது. இந்த நூல் இந்த மரபினைப் பின்பற்றியுள்ளது.
# முத்தொள்ளாயிரம்

## பதிப்புகள்

முத்தொள்ளாயிரப் பாடல்களை முதன்முதலில் **இரா. இராகவையங்கார்** 1905-<nowiki/>ஆம் ஆண்டில் பாண்டித்துரைத் தேவரால் உருவாக்கப்பட்ட நான்காம் தமிழ்ச் சங்கத்தின் வெளியீடான செந்தமிழ்ப் பத்திரிகை மூலம் வெளியிட்டார்.அவர் இந்நூலினை ‘ஓர் அரிய பெரிய பண்டைத் தமிழ் நூல்’ என்று குறிப்பிட்டுப் பதிப்பித்த அப்பதிப்பில் 110 வெண்பாக்கள் இடம்பெற்றிருந்தன என்பது குறிப்பிடத்தக்கது. பின்பு சென்னைப் பல்கலைக்கழகத்தில் தமிழாராய்ச்சித் துறைத் தலைவராயிருந்த எஸ். வையாபுரிப்பிள்ளை முத்தொள்ளாயிரப் பாடல்கள் அடங்கிய புறத்திரட்டை 1938-ஆம் ஆண்டில் பல்கலைக்ககழகப் பதிப்பாக வெளியிட்டார்.புறத்திரட்டு என்னும் தொகுதியிலிருந்து எடுக்கப்பட்ட 108 செய்யுட்களே இன்று முத்தொள்ளாயிரம் என்ற பெயரில் பதிப்பிக்கப்பட்டுள்ளன. இந்நூல் தொல்காப்பியர் குறிப்பிட்ட **விருந்து** என்னும் வகையைச் சாரும்.  
முத்தொள்ளாயிரப் பாடல்களை எளிய நடையில் உரையெழுதியவர் தமிழறிஞர் டி. கே. சிதம்பரநாதர். இவர் தமது பதிப்பில் முத்தொள்ளாயிரத்தில் இடம்பெற்றுள்ளன 108 பாடல்களில் 99 பாடல்களுக்கு மட்டுமே உரை செய்துள்ளார். அவர் உரை செய்யா எஞ்சிய 9 பாடல்களைப் பொருள் நன்கு புலப்படாதவை எனக் குறிப்பிட்டு உரை எழுதாமல் பின்னிணைப்பாக வெளியிட்டார்.  
1946-இல் சைவ சித்தாந்த நூற்பதிப்புக் கழகத்தின் வாயிலாக முத்தொள்ளாயிரத்தைப் பதிப்பித்த ந.சேதுரகுநாதன் அவர்கள் 130 பாடல்களைப் பதிப்பித்துள்ளார்.அவர் பதிப்பின்படி கடவுள் வாழ்த்துப் பாடல்- 1, பாண்டியன் பற்றிய பாடல்கள்- 60, சோழன் பற்றிய பாடல்கள்- 46, சேரன் பற்றிய பாடல்கள்- 23 என 130 பாடல்கள் நூலில் இடம்பெற்றுள்ளன.
# டைனோசர் (திரைப்படம்)

## வெளியீடு

டைனோசர் மே 19, 2000 அன்று வெளியிடப்பட்டது. விமர்சகர்களிடமிருந்து பொதுவாக நேர்மறையான விமர்சனங்களைப் பெற்றது. படத்தின் தொடக்க வரிசை, ஒலிப்பதிவு மற்றும் இயங்கு பட அசைவை பாராட்டினர். ஆனால் கதையின் அசல் தன்மை இல்லாததால் விமர்சிக்கப்பட்டது. இந்த படம் உலகளவில் $349 மில்லியன் வசூலித்தது. 2000 ஆம் ஆண்டில் ஐந்தாவது அதிக வசூல் செய்த படமாக மாறியது.
# டெத் ஒஃப் எ பிரசிடண்ட்

**டெத் ஒஃப் எ பிரசிடண்ட்** (Death of a President) 2006 ஆம் ஆண்டு வெளிவந்த விபரணத் திரைப்படமாகும். கேப்ரியல் ரேஞ் இயக்கத்தில் வெளிவந்திருக்கும் இத்திரைப்படத்தில் ஹண்ட் அயோப், பிரயன் பொலாண்ட் மற்றும் பலர் நடித்திருந்தனர்.
# டெத் ஒஃப் எ பிரசிடண்ட்

## வகை

விபரணப்படம்
# டெத் ஒஃப் எ பிரசிடண்ட்

## கதை

2007 ஆம் ஆண்டு அமெரிக்காவில் சிகாகோவில் மக்கள் அதிபர் ஜோர்ஜ் புஷ் பல நாடுகளில் போர்ச்சூழலை உருவாக்கிய காரணத்தினால் சீற்றம் அடையும் மக்கள் போராட்டம் நடத்துகின்றனர். அப்போராட்டத்தில் பல்கழைக்கழகத்திலிருந்து வெளியேற்றப்பட்ட மாணவர் ஒருவர் தலைமைப் பொறுப்பினை ஏற்கின்றார்.ஜோர்ஜ் புஷும் சுட்டு வீழ்த்தப்பட்டு இறக்கின்றார். பின்னர் அம்மாணவராலேயே ஜோர்ஜ் புஷ் அடுக்குமாடிக்கட்டிடத்திலிருந்து சுட்டுவீழ்த்தப்படுகின்றார் என நினைத்து அவரைக் கைது செய்கின்றனர் காவல்துறையினர். ஆனால் சீரியா நாட்டில் விடுமுறைக்காகச் சென்ற சிக்ரி என்ற அமெரிக்காவைப் பிறப்பிடமகக் கொண்ட இஸ்லாமியரே அல் கொய்தா இயக்கத்துடன் தொடர்புகொண்டு இத்தாக்குதலை நடத்தியிருக்க வேண்டுமென்ற பொய்க்குற்றச்சாட்டுக்களை சுமத்தி தீர்ப்பளிக்கின்றனர் அமெரிக்க நீதிபதிகள். இதற்கிடையில் அமெரிக்காவிற்காக போர் செய்த முன்னாள் படையினர் அக்கொலைச் சம்பவத்தின் போது கைது செய்யப்பட்டு பின்னர் விடுதலையும் செய்யப்படுவது குறிப்பிடத்தக்கது.
# டெத் ஒஃப் எ பிரசிடண்ட்

## துணுக்குகள்

- அதிபர் ஜோர்ஜ்புஷ் சிகாகோவில் பங்குபெற்றிய உரையாடல்கள் இவ்விபரணத் திரைப்படத்தில் சேர்க்கப்பட்டது குறிப்பிடத்தக்கது.
# டெத் ஒஃப் எ பிரசிடண்ட்

## வெளியிணைப்புகள்

- அதிகாரப்பூர்வத் தளம்.
# த பிக் பாஸ்

**த பிக் பாஸ்** (The Big Boss) 1971 ஆம் ஆண்டு வெளிவந்த சீனத் திரைப்படமாகும். லோ வே இயக்கத்தில் வெளிவந்திருக்கும் இத்திரைப்படத்தில் புரூஸ் லீ, மரிய ஜி மற்றும் பலர் நடித்திருந்தனர்.
# த பிக் பாஸ்

## வகை

தற்காப்புக்கலைப்படம் / அதிரடித் திரைப்படம்
# த பிக் பாஸ்

## துணுக்குகள்

- புரூஸ் லீ நடித்த முதல் திரைப்படமாக விளங்கும் இத்திரைப்படத்தில் நடிப்பதற்கு ஜேம்ஸ் டீன் ஆரம்பத்தில் தேர்வு செய்யப்பட்டார் பின்னர் புரூஸ் லீயின் வேகமான தற்காப்புக்கலை யுக்திகளினால் அவரே முக்கியக் கதாபாத்திரத்தில் நடிக்க வைக்கப்பட்டார்.
# த பிக் பாஸ்

## வெளியிணைப்புகள்

- சர்வதேச திரைப்பட தரவுத் தளத்தில்
# இணைய இணைப்புகள் தொகையில் நாடுகளின் பட்டியல்

இப்பட்டியல் இணையம் உபயோகிப்பவர்களில் முதல் 20 வரிசையில் உள்ள நாடுகளின் பட்டியலாகும். செப்டம்பர், 2013 ஆம் ஆண்டின் கணக்கெடுப்பும் ஆகும்.
# முத்தரசநல்லூர்

**முத்தரசநல்லூர்** என்பது இந்தியாவின் தமிழ்நாடு மாநிலத்தில் அமைந்துள்ள திருச்சி மாவட்டத்தில் ஸ்ரீரங்கம் வட்டத்தில் இருக்கும் ஒரு கிராமம் ஆகும்.  
திருச்சி மாநகரத்திற்கு மேற்கே 7 கி.மீ. தொலைவில் காவிரி ஆற்றின் தென் கரையில் அமைந்துள்ள வரலாற்றுச் சிறப்பு மிக்க ஒரு கிராமம் ஆகும். பண்டைய மக்களின் வாழ்க்கைக் குறிப்புகள் உள்ள பழைமையான கல்வெட்டுக்களை கொண்ட கோவில்கள் இங்கு காணப்படுகின்றன. இக்கல்வெட்டுக்கள் இந்திய தொல்பொருள் துறையினரால் பாதுகாக்கப்பட்டு வருகின்றன.
# முத்தரசநல்லூர்

## வரலாறு

முன்னர் இப்பகுதியை ஆட்சி செய்ததாகக் கூறப்படும் *முத்தரசன்* என்ற குறுநில மன்னனின் பெயராலேயே இந்த ஊர் முத்தரசநல்லூர் என்று அழைக்கப்படுகிறது. இந்த ஊர் மிகப் பழமையான கிராமம். இங்குள்ள தொடருந்து நிலையம் ஆங்கிலேயர்களின் ஆட்சிக்காலத்தில் நிறுவப்பட்டதாகக் கூறப்படுகிறது. இந்தத் தொடருந்து நிலையம், திருச்சி – கரூர் தடத்தில் மூன்றாவது நிலையமாகும். (பாலக்கரை, கோட்டை, முத்தரசநல்லூர்). அருகே உள்ள சிற்றூர்கள் ஜீயபுரம், அல்லூர், பழூர், கூடலூர், முருங்கப்பேட்டை, கம்பரசம்பேட்டை ஆகியவை.
# முத்தரசநல்லூர்

## வரலாறு

### முன்னாள் ஊராட்சிச் தலைவர்கள்

- K. கணேசன்
- அ. மருதநாயகம்
- சீனிவாசன்
- சீ. இராஜசேகரன்
- என். காமராஜ்
- லலிதா காமராஜ்
- T.ஆதிசிவம்
# முத்தரசநல்லூர்

## மக்கள்

சுமார் 10,000க்கும் மேற்பட்ட மக்கள் இங்கு வசிக்கின்றனர். இவர்களின் முக்கிய தொழில் விவசாயம். நெல், கரும்பு, வாழை, எள், உளுந்து ஆகியன முக்கிய பயிர்களாகும்.
# முத்தரசநல்லூர்

## விழாக்கள்

### மாரியம்மன் திருவிழா

சுமார் 60 ஆண்டுகளுக்கு மேலாக மக்கள் ஒன்றாக இணைந்து, வரி வசூலித்து 7 நாட்கள் திருவிழா அம்மனுக்கு நடத்திக்கொண்டிருக்கிறார்கள். இந்த திருவிழாக்களின் வரவு செலவு கணக்குகள் 60 ஆண்டுகளுக்கும் மேலாகப் பாதுகாக்கப்பட்டு வருகிறது என்பது குறிப்பிடக்தக்கது. மேலும் இந்த திருவிழாவின் முடிவில் பௌர்ணமி வெளிச்சத்தில், காவிரி ஆற்றின் மணலில் 2500 பேர்களுக்கு அன்னதானம் வழக்கப்படுகிறது.
# முத்தரசநல்லூர்

## விழாக்கள்

### மதுரகாளியம்மன் திருவிழா

இந்தத் திருவிழா, 1 வருடத்திற்கு ஒருமுறை சித்திரை மாதத்தில் நடைபெறுகிறது. பாம்பு ஆட்டம், மஞ்சள் நீர் விளையாட்டு போன்றவை இவ்விழாவின் சிறப்பு.
# முத்தரசநல்லூர்

## புள்ளியியல் குறிப்புகள்

- வட்டம்: ஸ்ரீரங்கம்
- ஒன்றியம்: அந்தநல்லூர்
- பரப்பளவு: ____ ச.கி.மீ
- நன்செய் நிலம்: ____ ஏக்கர்
- புன்செய் நிலம்: ____ ஏக்கர்
- மக்கள் தொகை: சுமார் 10 ஆயிரம்
- முக்கிய தொழில்: விவசாயம்
- சாகுபடி பயிர்கள்: நெல், கரும்பு, வாழை, உளுந்து, எள்
- துவக்கப் பள்ளிகள்: 2
- நடுநிலைப் பள்ளிகள்: 1
# விக்கிப்பீடியா:முதற்பக்கக் கட்டுரைகள்/நவம்பர் 22, 2006

**இந்தியா**, தெற்கு ஆசியாவில் உள்ள ஒரு குடியரசு நாடாகும். இந்தியா, இந்திய துணைக்கண்டத்தின் பெரும் பகுதியை தன்னுள் அடக்கியுள்ளது. இந்தியா பாரதம் என்றும் அழைக்கப் படுகிறது. இந்தியா என்ற பெயர் சிந்து நதியின் பெயரிலிருந்து பெறப்பட்டது. பரப்பளவில் இந்தியா ஏழாவது இடத்தில் உள்ள நாடு. இந்தியாவின் கடற்கரை மொத்தம் 7000 கி.மீ. நீளம் கொண்டது. நிலப்பகுதியில், வங்காளதேசம், மியன்மார், சீனா, பூட்டான், நேபாளம் மற்றும் பாகிஸ்தான் என்பவற்றுடன் இந்தியா எல்லைகளைக் கொண்டுள்ளது. இலங்கையும், மாலத்தீவும் இந்தியக்கரைக்கு அப்பால் இந்தியப் பெருங்கடலில் உள்ளன.
---  
**ஆப்பிள்** ஒரு குளிர் பகுதிப் பழம் ஆகும். பழுத்த ஆப்பிள் வெளிப்புறம் பெரும்பாலும் சிவப்பாகவும், சில இரகங்களில் இளம்பச்சை அல்லது மஞ்சளாகவோ காணப்படும். ஆப்பிள் பழத்தின் தோல் மெல்லியதாயும், பழச்சதை உறுதியாகவும் இருக்கும். சதையின் உள்ளே சில சிறு விதைகள் இருக்கும். மத்திய ஆசியாவில் தான் ஆப்பிள் முதலில் பயிர் செய்யப்பட்டது. தற்போது, ஆப்பிள் உலகின் எல்லா குளிர் பகுதிகளிலும் வளர்க்கப்படுகிறது. ஆப்பிளின் அறிவியல் பெயர் *Malus sp*. ஆப்பிள் மற்ற பழங்களைப் போல பெரும்பாலும் சமைக்கப்படாமலேயே சாப்பிடப்பட்டாலும் அது பல பதப்படுத்தப்பட்ட உணவு வகைகளிலும் பயன்படுத்தப்படுகிறது. ஆப்பிளைக் கொண்டு பழரசங்களும், சிடர் என்ற பானமும் தயாரிக்கப்படுகின்றன.
# வ. வே. சுப்பிரமணியம்

**வரகனேரி வேங்கடேச சுப்பிரமணிய ஐயர்** (**வ. வே. சு. ஐயர்**, 2 ஏப்ரல் 1881–4 ஜூன் 1925) இந்திய விடுதலைக்காக முதன்மை பங்காற்றியவரும், சிறந்த இலக்கிய வாதியும், மொழி பெயர்ப்பாளரும் ஆவார். இவர் தமிழகத்திலுள்ள திருச்சிராப்பள்ளியைச் சேர்ந்தவர். தமிழ் இலக்கிய பங்களிப்புகளுக்காக இவர் *தமிழ்ச் சிறுகதை தந்தை* என்றும் அழைக்கப்படுகிறார்.
# வ. வே. சுப்பிரமணியம்

## பிறப்பு

வெங்கடேச சுப்பிரமணியம் திருச்சி வரகனேரியைச் சேர்ந்த வேங்கடேச ஐயருக்கும், சின்னாளப்பட்டி எனும் ஊரைச் சேர்ந்த காமாட்சியம்மாளுக்கும் 2.4.1881ல் பிறந்தார். வேங்கடேச ஐயர் எம்.ஏ. தேர்ச்சி பெற்று, திருச்சி வரகனேரி வர்த்தக சங்கம், ஜனோபகார நிதி முதலிய நிறுவனங்களை நடத்தி வந்தவர்.
# வ. வே. சுப்பிரமணியம்

## கல்வி

வ.வே.சுப்பிரமணியம் திருச்சி செயிண்ட் ஜோசப் கல்லூரியில் கல்வி பயின்றார். தம் பன்னிரண்டாம் வயதில் தகுதித் தேர்வு எழுதி (மெட்ரிகுலேஷன்) மாநிலத்தில் ஐந்தாவதாகத் தேறினார். அக்கால மரபையொட்டி அவ்வயதிலேயே அத்தை மகள் பாக்கியலட்சுமி அம்மையாரைத் திருமணம் செய்து கொண்டார். பதினாறாம் வயதில் பி.ஏ. பட்டத் தேர்வில் மாகாணத்தில் முதலாவதாகத் தேறினார். பின்னர் சென்னை சென்று வக்கீல் பரீட்சையில் முதல் பிரிவில் தேறி, சென்னை மாநகர் ஜில்லா கோர்ட்டில் முதல் வகுப்பு ப்ளீடராகச் சேர்ந்து வக்கீல் தொழில் நடத்தினார்.  
கிரேக்கம், இலத்தீன், பிரெஞ்சு, ஆங்கிலம், சமஸ்கிருத, தமிழ் மொழிகளில் ஆழ்ந்த புலமை பெற்றவராய் விளங்கினார்.
# வ. வே. சுப்பிரமணியம்

## தொழில்

வழக்கறிஞர் பட்டம் பெற்றதும் பத்தொன்பதாம் வயதில் திருச்சி திரும்பி வழக்கறிஞர் தொழில் நடத்தி வந்தார். இவரின் மைத்துனர் பசுபதி ஐயர் என்பார், இவரை ரங்கூனுக்கு அழைத்துச் சென்று பாரிஸ்டர் கல்வி பயில வைக்கத் திட்டமிட்டார். 1907-இல் வ.வே.சு. ரங்கூன் வழி லண்டன் சென்றார். லண்டன் சென்று பாரிஸ்டர் பட்டம் பெற வேண்டும் என்ற விருப்பத்தின் அடிப்படையில் லண்டன் சென்று அங்கு இந்தியா ஹவுஸில் தங்கினார்.
# வ. வே. சுப்பிரமணியம்

## இலண்டனில் அரசியல் போராட்டம்

பட்டம் பெற வந்த வ.வே.சு. வை சுதந்திர வீரராக்கியது இந்தியா ஹவுஸ். அங்கு அடிக்கடி சென்றபோது தீவிர தேசிய இயக்கவாதியான வீர சாவர்க்கர் போன்ற புரட்சி வீரர்களின் தொடர்பு அவருக்குக் கிடைத்தது. ஷாம்ஜி கிருஷ்ணவர்மா, வினாயக் தாமோதர் சாவர்க்கர், டி.எஸ்.எஸ். ராஜன் போன்றவர்களின் நட்பு, இந்தியா ஹவுஸில் ரகசியமாக இயங்கி வந்த *அபிநவபாரத்* சங்கத்தில் வ.வே.சுவை உறுப்பினராகச் சேரவைத்தது. பிபின் சந்திர பால், லாலா ஹரிதயாள், மேடம் காமா முதலியோருடன் ஒன்றிப் பழகினார். இவர் இலண்டனில் வாழ்ந்த காலத்தில் பாரதியாரின் இந்தியா பத்திரிகைக்கு எழுச்சியூட்டும் கட்டுரைகள் எழுதி அனுப்பி வந்தார்.  
அபிநவபாரத் சங்கம் இந்திய விடுதலைக்கான இளைஞர்களின் களமாகத் திகழ்ந்தது. வ.வே.சு. ராணுவ வீரருக்குரிய போர்ப் பயிற்சிகளை இங்குக் கற்றுக் கொண்டார். அவர் மனதிலும் தேசிய வெறி குடியேற, பாரிஸ்டர் படிப்பு அவருக்கு இரண்டாவது பட்சமாகியது. ஆயினும் படிப்பை அவர் புறக்கணிக்காமல் படித்து முடித்தார். தேர்வில் வெற்றியும் பெற்றார்.  
இலண்டன் இந்தியா விடுதியில் தங்கியிருந்த அவருடன் 30 பேர் சேர்ந்து விடுதலை இயக்கத்தில் ஈடுபட்டனர். வ.வே.சு.வும் துப்பாக்கிப் பயிற்சி பெற்றார். மற்ற புரட்சி இளைஞர்களுக்கும் அப்பயிற்சியை அளித்தார்.  
1909-இல் தசரா பண்டிகையைத் தேசிய விழாவாக இந்தியா ஹவுசில் கொண்டாடினர். அதில் சிறப்பு விருந்தினராகக் காந்தி அடிகளை அழைத்து வந்து பேச வைத்தனர். இதே ஆண்டில் கர்னல் கர்ஸான் வில்லி லண்டனில் சுடப்பட்டார். இவரைச் சுட்டுக்கொன்றவர் மதன்லால் திங்காரா என்ற இந்தியா ஹவுஸ் மாணவர். மதன்லால் திங்கராவை இந்த வீரச் செயலுக்குத் தயார் செய்தவர் வ.வே.சு. மாபெரும் வீரரான டிங்கரா, வ.வே.சு. வைத்த பல சோதனைகளில் வென்று இச்செயலுக்குத் தகுதியானவர் என்பதை நிறுவியபின் இச்செயலுக்குப் பணிக்கப்பட்டார். உதாரணமாக, மதன் லால் டிங்கராவின் புறங்கையில் குத்தப்பட்ட ஊசியானது கையின் மறுபுறம் வந்தபோதிலும் புன்னகைபூத்த முகத்தோடு இவ்வேதனையை மதன்லால் டிங்கரா தாங்கிக்கொண்ட நிகழ்வைக் கூறலாம். டிங்கராவிற்கு மரணதண்டனை அளிக்கப் பெற்றதும், அந்த வீர இளைஞர் தூக்குமேடை ஏறி, வீர மரணத்தைத் தழுவினார்.  
டிங்கரா, கர்ஸன் வைலியைக் கொன்றதன் விளைவாக, சாவர்க்கர் கைது செய்யப்பட்டார். இந்தியர்களைத் தாழ்வாக நடத்திய கர்ஸானின் துர்மரணத்தின் காரணமாகப் பலரும் தலைமறைவாயினர்.  
பாரிஸ்டர் பட்டமளிப்பு விழாவில் ராஜ விசுவாசப் பிரமாணம் எடுத்துக் கொண்டால் மட்டுமே பட்டம் அளிப்பதாக வழக்கம். பாரிஸ்டர் தேர்வில் வெற்றி பெற்ற வ.வே.சு. பட்டமளிப்பு விழாவில் அரச நம்பிக்கையாளன் உறுதிமொழி (ராஜவிசுவாசப் பிரமாணம்) எடுக்க மறுத்தார். பட்டமும் பெறவில்லை.  
பட்டமளிப்பு விழாவில் ராஜவிசுவாசப் பிரமாணம் எடுக்க மறுத்ததால் அவரைக் கைது செய்ய ஆங்கில அரசு ஆணையிட்டது. வினாயக் தாமோதர் சாவர்க்கரை மாறுவேடத்தில் வ.வே.சு. சந்தித்தார். அப்போது சாவர்க்கர் வ.வே.சு. ஐயரை எவ்வாறாயினும் இந்தியா தப்பிச் செல்லக் கூறினார். அவ்வண்ணம் வ.வே.சு. ஐயரும் சீக்கியர் போல் வேடம் பூண்டு பிரான்ஸ் சென்றார். அங்கே அவரை வேவு பார்க்க வந்தவனிடம் தாம் வீர விக்ரம்சிங் என்ற சீக்கியர் என்று கூறி ஏமாற்றி, துருக்கி, கொழும்பு வழியாகப் பயணம் செய்தார். அப்பயணம் வீரதீர சாகசச் செயல்கள் நிறைந்தது. மாறுவேடத்தில் ஐரோப்பிய நாடுகள் பலவற்றிலும் பல பிரித்தானிய உளவாளிகளை வெற்றிகரமாக ஏமாற்றிப் பயணம் செய்த பின், 1910 அக்டோபர் 9 இல் வ.வே.சு. புதுச்சேரி வந்தார்.
# வ. வே. சுப்பிரமணியம்

## புதுச்சேரி அரசியல் வாழ்க்கை

மண்டயம் ஸ்ரீநிவாசாச்சாரியார், அரவிந்த கோஷ், மகாகவி பாரதியார், நீலகண்ட பிரம்மச்சாரி, வ. ரா. போன்ற மற்ற வீரர்களோடு இணைந்து இந்திய விடுதலைக்குப் போராடினார். இங்கும் வ.வே.சு. இந்தியா பத்திரிகைக்குத் தொடர்ந்து எழுதி வந்தார்.  
இங்குத் *தர்மாலயம்* என்ற இல்லம் அமைத்துச் சுதந்திரப்போருக்கு வீரர்களைத் தயாரிக்கும் விதமாக அவர்களுக்குக் குத்துச்சண்டை, குஸ்தி, சிலம்பம், துப்பாக்கிச் சுடுதல் போன்ற பயிற்சிகளை வ.வே.சு. கற்பித்தார். வ.வே.சு. தமது உளக்கிடக்கையாக விளங்கிய கொரில்லாப் புரட்சி முறைகளை முதிர்ந்தவர்க்குப் புகட்டியதுடன், துப்பாக்கிச் சுடும் பயிற்சியை விடுதலை வேட்கிகளுக்கு அளித்தார். “சங்கேத பாஷை”யில் செய்தி பரப்பி தேச விடுதலை உணர்வுக்கு உரம் இட்டு ஊக்கி வளர்த்தார்.  
முதல் உலகப் போரின்போது, வ.வே.சு. வை அல்ஜியர்ஜுக்கு நாடு கடத்த ஆங்கில அரசு சூழ்ச்சி செய்து, பிரஞ்சு அரசை அணுகிற்று. இது கைகூடவில்லை. கலெக்டர் ஆஷ் துரையைச் சுட்டுக் கொன்ற வாஞ்சிநாதன் என்னும் வீர இளைஞனுக்குப் புதுச்சேரியில் முன்னதாக வ.வே.சு. துப்பாக்கி சுடும் பயிற்சி அளித்தது குறிப்பிடத்தக்கது. பாண்டிச்சேரியில் கரடிக்குப்பம் என்றறியப்படும் கருவடிக்குப்பத்தில் இந்தப் பயிற்சி நடந்தது. கலெக்டர் ஆஷைக் கொல்ல வாஞ்சிநாதன் பயன்படுத்திய துப்பாக்கி பிரெஞ்சு நாட்டுத் தயாரிப்பு. வ.வே.சு. தந்தது என்றொரு குறிப்பு இருக்கிறது. ஆஷ் படுகொலைக்குப் பிறகு புதுச்சேரியில் தீவிரவாத குழுக்கள் இயங்க முடியாத நிலை உருவானது. ஆனால், இவ்வளவு இருந்த போதிலும் கொலை வழக்கில் வ.வே.சு. ஐயருடைய பெயர் வரவே இல்லை என்பதும் நோக்கத்தக்கது.  
புதுச்சேரியில் ஆங்கிலேய உளவாளிகளால் வ.வே.சு. மட்டுமன்றி அவரின் மனைவி திருமதி பாக்கியலஷ்மி அம்மாளும் பல துன்பங்களை அடைந்தார்.
# வ. வே. சுப்பிரமணியம்

## அகிம்சாவாதியாதல்

இப்போது அவருக்கு மகாத்மா காந்தியை இரண்டாம் முறை சந்திக்கும் வாய்ப்பு ஏற்பட்டது. அதிதீவிரவாதியான வ.வே.சு. தன் கைத்துப்பாக்கியைக் காந்தியிடம் ஒப்படைத்துவிட்டு அஹிம்சாவாதியாக மாறினார். முதல் உலகப்போர் முடிந்ததும், வ.வே.சு. பிரிட்டிஷில் இருந்து இந்தியா வர அனுமதிக்கப்பட்டார். 14 ஆண்டுகள் தான் பிறந்து வளர்ந்த வீட்டிற்கு வரமுடியாமல் மற்ற மனிதர்களுக்காகப் போராட்டத்திற்கு வாழ்வை அர்ப்பணித்த வ.வே.சு. 1920-இல் பொது மன்னிப்புப் பெற்றுத் திருச்சிராப்பள்ளியிலுள்ள வரகனேரி அக்ரஹாரத்தில் உள்ள அவரது இல்லம் வந்தார்.  
ஏதேனும் ஒருவகையில் சுதந்திரத்திற்குப் போராடிக்கொண்டே இருப்பது என்று தீர்மானித்த அவர் காங்கிரஸ் இயக்கத்தில் பங்கு கொண்டு உழைத்தார். தமிழ்த்தென்றல் திரு. வி. கலியாணசுந்தரனார், தேசபக்தன் இதழிலிருந்து விலகவும், அதன் ஆசிரியர் பொறுப்பை வ.வே.சு. ஏற்றார். 1920-இல் சென்னை சென்று தேசபக்தன் இதழின் ஆசிரியராகச் சிலகாலம் பணியாற்றினார். பிரித்தானிய அரசாங்கத்திற்கு எதிராக பல வீரர்களை உருவாக்கிய கட்டுரைகளை எழுதினார். இதனால் ஆங்கில அரசு அவரைக் காவுகொள்ள நினைத்தது. தேசபக்தனில் அவர் எழுதாத ஓர் எழுச்சிக் கட்டுரையைக் காட்டி, இராஜதுவேஷ குற்றம் சாட்டி பெல்லாரி சிறைக்கு அனுப்பியது எதேச்சதிகார ஆங்கிலேய அரசு. பெல்லாரி சிறையில் சிலகாலம் இருந்து, பின்னர் விடுதலையானார்.
# வ. வே. சுப்பிரமணியம்

## பாரதியுடன் நட்பு

மகாகவி பாரதியார் தலித்தாகப் பிறந்த ரா. கனகலிங்கத்துக்குப் பூணூல் அணிவித்த புண்ணிய நிகழ்வைத் தலைமை தாங்கி நடத்தினார் வ.வே.சு.  
பாரதிக்கு உடல் நலமில்லை என்ற செய்தி பல நண்பர்களுக்குத் தாமதமாகவே தெரிந்தது. தாம் எழுதாத ஒரு தலையங்கத்திற்காக செப்டம்பர் 11-ஆம் தேதி கைது செய்யப்பட்டு சிறைக்குச் சென்று கொண்டிருந்த வ.வே.சு., நிலைமையறிந்து, போகும் வழியில், போலீஸ் துணையோடு பாரதியின் வீட்டுக்கு வந்து அவரைப் பார்த்தார். அவரது குடும்பத்தாருடன் பேசினார். அவர்கள் பாரதி மருந்துட்கொள்ள மறுப்பதைச் சொன்னார்கள். "பாரதி, நீ மருந்து சாப்பிட மாட்டேன் என்கிறாயாமே? சாப்பிட்டு உடம்பைத் தேற்றிக் கொள்ள வேண்டாமா?" என்று பரிவோடு அறிவுறுத்திவிட்டு வேதனையோடு சிறை சென்றார்.
# வ. வே. சுப்பிரமணியம்

## வ.வே.சு. வின் உருவ அமைப்பு

வ.வே.சு. கம்பீரமான தோற்றம் உடையவர். மார்பை எட்டிப் பார்க்கும் கறுப்பு தாடி; செருகிக் கட்டப்பட்ட முரட்டுக் கதர்; மேலே உடம்பு முழுவதும் போர்த்தப்பட்ட ஓர் ஆடை; நெற்றியில் பிறைசந்திரக்குறி; நடப்பதற்கும் நடை என்று பெயர், ஒழுக்கத்திற்கும் தமிழில் நடையென்று பெயர்; இரண்டிலும் சாலச் சிறந்தவர் வ.வே.சு.
# வ. வே. சுப்பிரமணியம்

## தமிழ் குருகுலமும் ஒப்பற்ற பணிகளும்

1922-இல் சேரன் மாதேவியில் தமிழ்க்குருகுலம் என்ற கல்வி நிலையத்தைத் தொடங்கினார். அதை நிர்வகிக்க பரத்வாஜ் ஆசிரமத்தையும் அமைத்தார். 1924-இல் பாலபாரதி என்ற இதழைத் தொடங்கினார். தொழிற்கல்வியும் அறிவுக் கல்வியும் மாணவர்க்கு அளித்தார்.  
தமிழ் குருகுலத்தில் அனைத்து மாணவர்களுக்கும் ஒரே மாதிரியான முறையில் நன்னெறிகளும், அறிவியலும், கலை இலக்கியங்களும், உடல்வலிவுப் பயிற்சிகளும் போதிக்கப்பட்டன.
# வ. வே. சுப்பிரமணியம்

## தமிழ் குருகுலமும் ஒப்பற்ற பணிகளும்

### சர்ச்சை

1925-இல் வ.வே.சு. வின் பரத்வாஜ் குருகுலத்தில் பிராமணச் சிறுவர்களுக்குத் தனியாகவும் பிராமண அல்லாத சிறுவர்களுக்குத் தனியாக உணவளிக்கப்படுகின்றது என்ற செய்தியை ஓமந்தூர் ராமசாமியின் மகன் சுந்தரம் பெரியாரிடம் (ஈ. வே. ராமசாமி) கூறியதும் சர்ச்சையை உண்டாக்கியது. பெரியார் , பிராமணரல்லாதோர் இந்திய தேசிய காங்கிரசில் பாரபட்சமாக நடத்தப்படுகின்றனர் என்று குற்றம் சாட்டிக் கட்சியிலிருந்து வெளியேறிச் சுய மரியாதை இயக்கத்தைத் தொடங்கக் காரணமாக அமைந்தது.
# வ. வே. சுப்பிரமணியம்

## தமிழிலக்கிய பங்களிப்பு

மிகச் சிறந்த சுதந்திரப் போராட்ட வீரராகத் திகழ்ந்ததைப் போலவே வ.வே.சு. இலக்கியப் புலமையிலும் சிறந்து விளங்கினார்.  
- திருக்குறளை ஆங்கிலத்தில் மொழிபெயர்த்தார்.
- *குளத்தங்கரை அரசமரம்* என்கின்ற பெயரில் சிறுகதையை வெளியிட்டார். இதுவே முதன்முதலில் வெளிவந்த தமிழ் சிறுகதையாகும்.
- இவரது *மங்கையர்க்கரசியின் காதல்* என்ற புத்தகம் தமிழில் வெளிவந்த முதலாவது சிறுகதைத் தொகுதியாகும்.
- 1921-22 காலப்பகுதியில் பெல்லாரி சிறையில் ஒன்பது திங்கள் சிறைப்பட்ட அவர், *கம்பராமாயண ஆராய்ச்சி* (*KAMBARAMAYANA -A STUDY*) எனும் நூலை ஆங்கிலத்தில் எழுதினார். என்றோ வெளிவந்திருக்க வேண்டிய இவ்வாய்வு நூல் 1950 இலேயே நூலாக வெளிவந்தது. கிரேக்கம், இலத்தீன், பிரெஞ்சு, ஆங்கிலம், சமஸ்கிருத மொழிக் காவியங்களை மூலமொழியிலேயே படித்தறிந்து, ஒவ்வொரு பாத்திரமாக ஆராய்ந்து அழகிய ஆங்கிலக் கட்டுரைகளாக வடித்தார். இந்நூல் பின்னர் 1990 இல் இரண்டாம் பதிப்பாக வெளிவந்தது.
- கம்பராமாயணப் பாலகாண்டப் பதப்பிரிப்புப் பதிப்பையும் கொணர்ந்தார்.
- *கம்ப நிலையம்* என்ற நூல் விற்பனையகத்தைத் தொடங்கி ஏராளமான நூல்களை வெளியிட்டார்.
- பல மொழிபெயர்ப்பு நூல்களை வடித்தார்.
- இலண்டனில் இருந்தபோது பாரதியின் இந்தியா இதழில் *லண்டன் கடிதம்* என்ற பெயரில் தொடர்ந்து எழுதினார்.
- மாஜினியின் சுயசரிதை, கரிபாலிடியின் வரலாறு, நெப்போலியன், தன்னம்பிக்கை, "கம்பராமாயணம் - ஓர் ஆராய்ச்சி" போன்ற நூல்களை எழுதியுள்ளார்.
- பாரதி எனும் மாபெரும் கவிஞரின் பெருமையை அக்காலத்திலேயே அறிந்து அவர் கவிதைகளை முக்கிய ஆக்கங்களாகக் கருதிச் சில திறனாய்வுக் குறிப்புகளை அவரது சமகாலத்திலேயே பதிவுசெய்தார்.
# வ. வே. சுப்பிரமணியம்

## மறைவு

தம் குருகுல மாணவர்களுடன் 1925 சூன் 3 அன்று பாபநாசம் அருவி காணத் தம் மகள் சுபத்திராவுடன், மகன் கிருஷ்ணமூர்த்தியையும் அழைத்துக் கொண்டு சுற்றுலா சென்றார். 1925 சூன் 4 அன்று அருவியில் விழுந்த மகளைக் காப்பாற்ற குதித்த வ.வே.சு. ஐயர் அங்கேயே உயிரிழந்தார்.
# வ. வே. சுப்பிரமணியம்

## நினைவு இல்லம்

தமிழ்நாடு அரசு வ.வே.சுப்பிரமணியம் நினைவைப் போற்றும் வகையில் திருச்சியில் வரகனேரி, அக்ரஹாரத்தில் உள்ள அவர் வாழ்ந்த இல்லம் வ.வே.சு. ஐயர் நினைவகம் எனும் பெயரில் நினைவு இல்லமாக்கப்பட்டுள்ளது. இங்கு நூலகம் அமைக்கப்பட்டுள்ளது. வ.வே.சு. ஐயர் வாழ்க்கை வரலாறு தொடர்பான புகைப்படங்கள் கண்காட்சியாக வைக்கப்பட்டுள்ளன.
மேலும் இவரது நினவாகத் சேரன்மகாதேவியில் வ.வே.சு. ஐயர்
மாணவர் விடுதி உள்ளது.
# தமிழில் கனடிய அரச சேவை அமைப்புகளின் தகவல்கள்

பல கனடிய அரச அமைப்புகள் மக்களுக்கு தேவையான தகவல்களை அவர்களுக்கு இலகுவில் புரியும் மொழியில் தந்து அந்த தகவல்கள் மக்களை சென்றடைவதை தமது கடமையாக கருதுகின்றன. இந்த அடிப்படையில் பல தகவல்கள் தமிழ் மொழியில் இணையத்தில் கிடைக்கின்றன. பொதுவாக இவை மொழிப் பெயர்ப்பாக இருந்தாலும், தமிழ் புலத்தில், இணையத்தில் இவை ஒரு குறிப்பிடத்தக்க தகவல் ஊற்றுக்களாக அமைகின்றன.
# தமிழில் கனடிய அரச சேவை அமைப்புகளின் தகவல்கள்

## சட்டம்

- உரிமைகள் சுதந்திரங்களுக்கான கனடிய சாசனம்
# தமிழில் கனடிய அரச சேவை அமைப்புகளின் தகவல்கள்

## உளநலம்

தீயபழக்கங்களுக்கு அடிமையாதலுக்கும் உளநலத்திற்குமான நிலையம் தரும் தகவல்கள்:
- உளநலம், உளநலப் பிரச்சினைகள் தொடர்பாக
- நிலைமை சரியாக அமையாத போது உதவி கோருதல்
- தீயபழக்கங்களுக்கு அடிமையாதல் பற்றி விளங்கிக் கொள்ளல்
- மன அழுத்தத்தைச் சமாளித்தல்
# தமிழில் கனடிய அரச சேவை அமைப்புகளின் தகவல்கள்

## உணவு

- ஆரோக்கிய உணவு உட்கொள்ளலுக்கான, கனடா வழிகாட்டியின் தமிழர் தழுவிய ஒரு இயைப்பாக்கம்.
# தமிழில் கனடிய அரச சேவை அமைப்புகளின் தகவல்கள்

## சக்தி

- சத்தியை சேமித்து மற்றும் பணத்தையும் சேமிக்கவும் - சக்தியையும் சேமியுங்கள் பணத்தையும் சேமியுங்கள்
# அறிவுமதி

**அறிவுமதி** (Arivumathi) இந்தியாவின் தமிழ்நாடு மாநிலத்தைச் சேர்ந்த தமிழ்க் கவிஞரும் பரவலாக அறியப்படும் தமிழ்த் திரைப்பட பாடலாசிரியரும் ஆவார். அறிவுமதியின் இயற்பெயர் 'மதியழகன்'. தனது நண்பர் 'அறிவழகன்' பெயரையும், தனது பெயரையும் சேர்த்து 'அறிவுமதி' என்று வைத்துக்கொண்டார். இவர் விருத்தாசலம் நகருக்கு அருகில் உள்ள சு.கீணணூரில் கேசவன்- சின்னப்பிள்ளை (சான்று இரெ.சுப்பிரமணியனின் 'அறிவுமதி கவிதைகள்- ஓர் ஆய்வு' என்னும் நூல்) இணையருக்கு மகனாகப் பிறந்தார். சிதம்பரம் அண்ணாமலை பல்கலைகழகத்தில் முதுகலை பட்டம் பெற்றவர். இவரின் தமிழ் இலக்கியத்தின் மீது இருந்த விருப்பத்தைக் கண்டு கவிஞர் மீரா கவிஞர் அப்துல் ரகுமானிடம் அறிமுகப்படுத்தினார். மறைந்த திரைப்பட இயக்குநர் பாலுமகேந்திராவின் ஏழு படங்களுக்கு உதவி இயக்குநராகப் பணியாற்றியுள்ளார்.  
வட அமெரிக்க தமிழ்ச் சங்கப் பேரவையின் 2023 ஆம் ஆண்டிற்கான உலகத் தமிழ்ப் பீட விருது பகுத்தறிவுப் பாவலர் அறிவுமதி அவர்களுக்கு அறிவிக்கப்பட்டுள்ளது.
# அறிவுமதி

## ஆரம்ப கால வாழ்க்கை

அறிவுமதி பிறந்த ஊர் விருத்தாச்சலம் , தமிழ்நாடு. அவர் தனது நண்பர்களின் முதல் பெயரான அறிவழகன் "அறிவு" என்றும், தனது சொந்த முதல் பெயர் "மதி" ஆகியவற்றை அறிவுமதி என்றும் இணைத்து தனது பெயரை அறிவுமதி என்று மாற்றினார், அவர் தனது கல்லூரியில் தன்னுடன் படித்த தனது நண்பருக்கு மரியாதை செலுத்துவதாக இதைச் செய்தார். சென்னையில் எபிகிராபி மற்றும் தொல்பொருளியல் பயின்றார். ஒரு பாடலாசிரியராக மாறுவதற்கு முன்பு பாரதிராஜா, பாலு மகேந்திரா, பாக்யராஜ் போன்ற பல புகழ்பெற்ற இயக்குநர்களுக்கு உதவி இயக்குநராகப் பணியாற்றி வந்தார் .
# அறிவுமதி

## தொழில்

அவர் தனது வாழ்க்கையை கவிஞர் அப்துல் ரகுமானிடமிருந்து தொடங்கினார், அவரிடமிருந்து ஹைக்கூ கவிதைகள் எழுதும் கலையை கற்றுக்கொண்டார் .  
பாக்யராஜின் உதவி இயக்குநராக நான்கு திரைப்படங்களில் தனது வாழ்க்கையைத் தொடங்கினார் . பின்னர் பாலு மகேந்திராவுடன் உதவி இயக்குநராக சேர்ந்தார் , அவருடன் ஒன்பது படங்களில் பணியாற்றினார். பாலு மகேந்திராவுக்கு உதவுவதற்காக பாலா என்ற ஒரு புதிய முகத்தை அறிமுகப்படுத்திய அவர் , இயக்குநராக தனது புதிய திட்டத்தைத் தொடங்கினார். அவர் முதலில் உள்ளேன் அய்யாவுடன் இயக்குநராக அறிமுகமாக இருந்தார், இருப்பினும் படம் நிறுத்தப்பட்டது. அவர் உதவி இயக்குநராக மீண்டும் இணைந்து பாரதிராஜாவின் புது நெல்லு புது நாத்து மற்றும் கிழக்குச்சீமையிலே போன்ற படங்களுக்கு வேலை செய்தார். இறுதியில் அவர் தனது முதல் படமான சிறைச்சாலை திரைப்படத்தில் உரையாடல் எழுத்தாளராகவும் பாடலாசிரியராகவும் மாறுகிறார்.
# அறிவுமதி

## திரைப்பட பட்டியல்

1. சிறைச்சாலை
1. ராமன் அப்துல்லா
1. சின்னத்துரை
1. தூள்
1. ஜெயம்
1. உதயா
1. சதுரங்கம்
1. தேசிய கீதம்
1. திருமலை
1. சிறுத்தை
# அறிவுமதி

## இயற்றிய சில பாடல்கள்

| ஆண்டு | திரைப்படம் | பாடல் | இசை | பாடகர்கள் |
| --- | --- | --- | --- | --- |
| 2004 | உதயா | உதயா உதயா உளறுகிறேன் | ஏ. ஆர். ரகுமான் | ஹரிஹரன் சாதனா சர்கம் |
| 2011 | சிறுத்தை | ஆராரோ ஆரிரரோ | வித்யாசாகர் | } |
# அறிவுமதி

## படைப்புகள்

### கவிதைத் தொகுப்பு

1. *அவிழரும்பு*
1. *என் பிரிய வசந்தமே*
1. *நிரந்தர மனிதர்கள்*
1. *அன்பான இராட்சசி*
1. *புல்லின் நுனியில் பனித்துளி*
1. *அணுத்திமிர் அடக்கு*
1. *ஆயுளின் அந்திவரை*
1. *கடைசி மழைத்துளி*
1. *நட்புக்காலம்*
1. *மணிமுத்த ஆற்றங்கரையில்*
1. *பாட்டறங் கவிதைகள்*
1. *அறிவுமதி கவிதைகள்*
1. *வலி*
# அறிவுமதி

## படைப்புகள்

### சிறுகதைத் தொகுப்பு

1. *வெள்ளைத் தீ*
# அறிவுமதி

## படைப்புகள்

### குறும்படம்

1. *நீலம்*
**பாடல் எழுதிய படங்களின் வரிசை**
# அறிவுமதி

## படைப்புகள்

### பாடல்கள்

1. தமிழ் பிறந்தநாள் பாடல்
# அறிவுமதி

## நட்புக்காலம்

அறிவுமதியின் மிகச்சிறந்த படைப்புகளில் இதுவும் ஒன்று. இந்த நூல் ஆண்  பெண் நட்பை வைத்து எழுதப்பட்ட கவிதைகளின் தொகுப்பு.
# சுழற்றல் இணைப்பு

**சுழற்றல் இணைப்பு** அல்லது **டயல்-அப்** (*Dial-up*) இணைப்பு எனபது தொலைபேசியூடாக இணைய இணைப்பொன்ற்றை ஏற்படுத்துவதாகும். இரண்டு கணினிகள் ஒரே நேரத்தில் இணையத்தில் இணைய Cross Over Cable பயன்படுத்தப்படும் இக் கேபிளானது கணினிக் கடைகளில் பெற்றுக் கொள்ளலாம். அல்லது அருகிலுள்ள படத்தைப் போன்று வயர்களை இணைப்பதன் மூலமும் ஆக்கிக் கொள்ளலாம்.
# சுழற்றல் இணைப்பு

## சாதாரண தொலைபேசி

### விண்டோஸ்

விண்டோஸ் கணினிகள் டயலப் இணைப்பில் இணைய முடியும் விண்டோஸ் 98 இரண்டாவது பதிப்பும் அதற்கு மேற்பட்ட கணினிகளும் ஒரே இணைய இணைப்பைப் இணைய இணைப்பைப் பகிர்தல் மூலம் பகிரமுடியும்.
# விக்கிப்பீடியா:முதற்பக்கக் கட்டுரைகள்/நவம்பர் 23, 2006

**ஐக்கிய இராச்சியம்**, மேற்கு ஐரோப்பாவில் உள்ள ஒரு நாடாகும். அது காமன்வெல்த் நாடுகள், ஜி8, ஐரோப்பிய ஒன்றியம் மற்றும் நேட்டோ ஆகியவற்றின் ஒரு அங்கமாகும். பொதுவாக **ஐக்கிய இராச்சியம்** என்றோ **UK** என்றோ அல்லது (தவறுதலாக) பாரிய பிரிட்டன் என்றோ பிரிட்டன் என்றோ அழைக்கப்படும் ஐக்கிய இராச்சியமானது மொத்தமாக நான்கு பாகங்களைக் கொண்டது. இவற்றில் மூன்று &mdash; பண்டைய நாடுகளான இங்கிலாந்து, வேல்ஸ் மற்றும் ஸ்காட்லாந்து ஆகியவை &mdash; பாரிய பிரிட்டன் தீவில் உள்ளன. நான்காவது பாகமான, அயர்லாந்து தீவிலுள்ள வடக்கு அயர்லாந்து, ஐக்கிய இராச்சியத்தின் ஒரு மாகாணமாகக் கருதப் படுகிறது.
---  
***வந்தே மாதரம்***, இந்தியாவின் நாட்டுப் பாடலாகும். இப்பாடல் வங்காள மொழியில் பன்கிம் சந்திர சட்டோபாத்யாய் என்பவரால் எழுதப்பட்டது. பன்கிம் சந்திர சட்டோபாத்யாய் ஆங்கிலேய அரசின் கீழ் பணிபுரிந்த போதே, வந்தே மாதரத்தை எழுதும் எண்ணம் அவருள் இருந்தது என்று பொதுவாக நம்பப்படுகிறது. 1870 வாக்கில், இந்தியாவை ஆண்ட ஆங்கிலேயர்கள், *God Save the Queen* என்று தொடங்கும் இங்கிலாந்து இராணியைப் புகழ்ந்து பாடும் பாடலை கட்டாயமாக்கினார்கள். இதற்கு எதிராக, பன்கிம் சந்திரர், இப்பாடலை தான் புலமை பெற்றிருந்த வங்காள மொழி மற்றும் சமஸ்கிருத மொழிச் சொற்களைக் கொண்டு ஒரே மூச்சில் எழுதினார்.
# மேலாண்மை

**முகாமைத்துவம்** அல்லது **மேலாண்மை** என்பது ஊழியர்களைக் கொண்டு அமைப்பொன்றினது (குறிப்பாக வணிகத்துறை) சகல வளங்களையும் பயனுறுதிமிக்க வண்ணம் முறைப்படுத்தி வழிநடத்திச்செல்ல எடுக்கப்படும் நடவடிக்கைகளை விபரிக்கும் இயலாகும். அமைப்பொன்றில் இந்தகைய நடவடிக்கையினை மேற்கொள்ளுபவர் முகாமையாளர் (அ) மேலாளர் (manager) எனப்படுவார். இங்கு வளங்கள் எனப்படுவது அமைப்பொன்றில் காணப்படும் மனிதவளம், நிதி வளம், பொருண்மை வளம், புலமைசார் வளம், கட்புலனாகா வளம் ஆகிய வகைகளைக்குறிக்கும்.
# மேலாண்மை

## வரைவிலக்கணம்

பல அறிஞர்கள் முகாமைத்துவத்திற்கு பலவித வரைவிலக்கணத்தினை அளித்துள்ளனர். என்றி ஃபயோல் (1841–1925) என்பவர் மேலாண்மை என்பது ஆறு வித செயல்களை உள்ளடக்கியதாக குறிப்பிட்டார். மேரி பார்க்கர் ஃபாலட் (1868–1933), என்பவர் முகாமைத்துவத்திற்கான வரைவிலக்கணத்தை "ஊழியர்களை கொண்டு கருமங்கள் ஆற்றுவிப்பது தொடர்பான செயற்பாடாடு" என முன்வைத்தார். எனினும் பலர் இந்த வரைவிலக்கணம் மிகவும் குறுகிய கண்ணோட்டம் கொண்டதாக கருதினர். "முகாமையாளர் என்ன செய்கின்றாரோ அதுவே முகாமைத்துவம்" எனும் சொற்றொடர் மேலாண்மையின் விரிந்த செயல்பாடுகளையும், காலத்துக்கு காலம் மாறி வரும் கருத்தினையும் குறிக்கிறது. இவற்றுக்கு காரணம் நிகழுலகில் முகாமைத்துவம் வளர்ந்துவரும் ஒரு துறையாக இருப்பது, முகாமைத்துவம் மட்டங்களுக்கிடையான ஆற்றப்படும் கருமங்களில் வேறுபாடு இருப்பதும் ஆகும். பொதுவாக நடைமுறையினில் நிர்வாகமும் (administration) முகாமைத்துவமும் ஒரே கருத்தினில் புழங்கப்படுகின்றது, ஆயினும் நிர்வாகம் என்பது உண்மையில் முகாமைத்துவத்திற்குள் அடங்கும் ஒர் பணியாகும். மேலாளர்கள் (Managers) ஒரு வேலையை அல்லது பணியை தாமே செய்வதில்லை மாறாக அவர்கள் அந்த பணியை யார் சிறப்பாக செய்ய முடியும் என்பதை முடிவு செய்து அவர்களிடம் அப்பணியை ஒப்படைக்கிறார். அவ்வாறு ஒப்படைப்பு பெற்ற நபரே அந்த பணியை செய்து முடிக்கிறார். மேலாளரை பொறுத்தவரை அந்த வேலை உரிய முறையில் செய்து முடிக்கப்படுகிறது.  
திருவள்ளுவர் திருக்குறளில் *தெரிந்துவினையாடல்* என்ற அதிகாரத்தில் மேலாண்மை பற்றி குறிப்பிட்டுள்ளார். மேலாண்மையை விளக்கும் அந்த குறள்:  
**இதனை இதனால் இவன்முடிக்கும் என்றாய்ந்து**  
**அதனை அவன்கண் விடல்.**  
இந்தச் செயலை இக்கருவியால் இன்னவன் செய்துமுடிப்பான் என்று ஆராய்ந்த பிறகே அத்தொழிலை அவனிடம் ஒப்படைக்க வேண்டும் என்பதே இந்த குறளின் பொருளாக மு. வரதராசனார் குறிப்பிடுகிறார். இவ்வினையை இக்கருவியால் இவன் முடிக்கவல்லவன் எனக்கூறுபடுத்து ஆராய்ந்து, அதனை அவன்கண் விடல் - மூன்றும் தம்முள் இயைந்தவழி அவ்வினையை அவன்கண்ணே விடுக என்பது பரிமேலழகர் உரையாகும்.
# மேலாண்மை

## முகாமைத்துவ கருமங்கள்

நிறுவனமொன்றின் நோக்கினை வெற்றிகரமாக அடையும் பொருட்டு முகாமைத்துவம் சில முக்கியமான கருமங்களை (functions) ஆற்றவேண்டியுள்ளது இத்தகைய கருமங்களே முகாமைத்துவ கருமங்கள் ஆகும். என்றி ஃபயோல் கருத்துப்படி:  
- கணித்தல்
- திட்டமிடல் : எந்த செயலைச் செய்தாலும் செய்யத்தொடங்குவதற்கு முன்பாகவே அதனை எப்படிச் செய்வது, அதற்கான வளங்களை எங்கிருந்து பெறுவது பணிகளை எவ்வாறு நிறைவேற்றுவது என்பன பற்றியெல்லாம் முன்பே திட்டமிடுதல் அவசியம்.
- ஒழுங்கமைத்தல்: திட்டமிட்டுள்ள பணியை நிறைவேற்றுவதற்குத் தேவையான அனைத்து வளங்களையும் (நிதி, மனித வளம், பொருட்கள், இயந்திரங்கள்) திரட்டுதல்.
- ஆணையிடுதல்
- இயைபாக்கல் : எந்த எந்தப் பணிகளை யார் யாரிடம் ஒப்படைக்கலாம் என்பது பற்றி முடிவு செய்தல்.இதனால் ஒரே பணியை இருவர் செய்வது அல்லது ஒரு பணியை யாருமே செய்யாமல் விட்டுவிடுவது போன்றவை தவிர்க்கப் படுகின்றன.
- கட்டுப்படுத்தல்  
என்பன முகாமைத்துவ கருமங்களாகும். திட்டமிட்டப் பணிகளை ஒரு குறிப்பிட்ட பாதையில் செலுத்த வேண்டும்.அவ்வாறு செலுத்துகையில் பாதையில் இருந்து யாரேனும் அல்லது ஒரு சில பணிகளோ வழுவுவதாகத் தோன்றினால் அவற்றை மீண்டும் சரியான பாதையில் கொண்டு செலுத்துவது கட்டுப் படுத்துதல் எனப்படும். இவை தவிர ஊக்கப்படுத்தல், நெறிப்படுத்தல், ஊழியரிடல் போற்றவையும் முகாமைத்துவ கருமங்களாகக் எடுத்துக்கொள்ளளாம்.
# மேலாண்மை

## முகாமைத்துவ செயற்பரப்புக்கள்

- நிர்வாக முகாமைத்துவம் (Administrative management)
- கணக்கியல் முகாமைத்துவம் (Accounting management)
- கலை முகாமைத்துவம் (Arts management)
- சங்க முகாமைத்துவம் (Association management)
- மாற்ற முகமைத்துவம் (Change management)
- தொடர்பாடல் முகாமைத்துவம் (Communication management)
- கட்டுப்பாட்டு முகாமைத்துவம் (Constraint management)
- கிரய முகாமைத்துவம் (Cost management)
- நெருக்கடி முகாமைத்துவம் (Crisis management)
- வாடிக்கையாளர் தொடர்பு முகாமைத்துவம் (Customer relationship management)
- ஈட்டப்பட்ட மதிப்பு முகாமைத்துவம் (Earned value management
- கல்வி முகாமைத்துவம் (Educational management)
- பயனுள்ள விற்பனை முகாமைத்துவம் (Effective Sales Management
- நிறுவன முகாமைத்துவம் (Enterprise management
- சூழல் முகாமைத்துவம் (Environmental management)
- வசதி முகாமைத்துவம் (Facility management)
- நிதி முகாமைத்துவம் (Financial management)
- மனித பரஸ்பர முகாமைத்துவம் (Human Interaction management)  
- மனிதவள முகாமைத்துவம் (Human resources management)
- தகவல் தொழிநுட்ப முகாமைத்துவம் (Information technology management)
- ஒருங்கிணைப்பு முகாமைத்துவம் (Integration management)
- இடைக்கால முகாமைத்துவம் (Interim management)
- சரக்கு முகாமைத்துவம் (Inventory management)
- அறிவு முகாமைத்துவம் (Knowledge management)
- நில முகாமைத்துவம் (Land management)
- தலைமை முகாமைத்துவம் (Leadership management)
- முகாமைத்துவம் (Logistics management)
- சந்தைப்படுத்தல் முகாமைத்துவம் (Marketing management)
- பொருட்கள் முகாமைத்துவம் (Materials management)
- நெறி முகாமைத்துவம் (Normative management)
- செயற்பாட்டு முகாமைத்துவம் (Operations management)
- அமைப்பு முகாமைத்துவம் (Organization development)
- கருத்து முகாமைத்துவம் (Perception management)
- கொள்முதல் முகாமைத்துவம் (Procurement management)
- திட்ட முகாமைத்துவம் (Program/Project management)
- செயல்முறை முகாமைத்துவம் (Process management)  
- தனிப்பட்ட முகாமைத்துவம் (Personal management)
- செயல்திறன் முகாமைத்துவம் (Performance management)
- உற்பத்தி முகாமைத்துவம் (Product management)
- பொதுத்துறை முகாமைத்துவம் (Public administration)
- பொது முகாமைத்துவம் (Public management)
- தர முகாமைத்துவம் (Quality management)
- பதிவு முகாமைத்துவம் (Records management)
- வள முகாமைத்துவம் (Resource management)
- இடர் முகாமைத்துவம் (Risk management)
- விற்பனை பிரதேச முகாமைத்துவம் (Sales Territory Management)
- திறன் முகாமைத்துவம் (Skills management)
- சமூக தொழில் முனைமை (Social entrepreneurship)
- செலவு முகாமைத்துவம் (Spend management)
- தந்திரோபாய முகாமைத்துவம் (Strategic management)
- அழுத்த முகாமைத்துவம் (Stress management)
- தொடர் சங்கிலி முகாமைத்துவம் (Supply chain management)
- அமைப்பு முகாமைத்துவம் (Systems management)
- திறன் முகாமைத்துவம் (Talent management)
- நேர முகாமைத்துவம் (Time management)
- தொலைதொடர்பு முகாமைத்துவம் (Telecommunication management)
# இலங்கை அரச வர்த்தமானி

**இலங்கை வர்த்தமானி** (*The Sri Lanka Gazzette*) அல்லது **அரச வர்த்தமானி** என இலங்கைத் தமிழ் ஊடகங்களில் அறியப்பட்ட சாதாரண மக்களினால் **கசெட்** அல்லது **கெசட்** என்றவாறு அழைக்கப்படும் **வர்த்தமானப் பத்திரிகை** இலங்கை அரசினால் அரச வேலைகளுக்காக வேலைக்கு ஆட்களைச் சேர்த்தல், அமைச்சர்கள், செயலாளர்கள் போன்ற உயர் அரச பதவிகளுக்கு ஆட்கள் நியமனம் தொடர்பான அறிவிப்பினை வெளியிடுதல், ஏனைய அரச விளம்பரங்களை மற்றும் சில வங்கி விளம்பரங்களை வெளியிடல் ஆகியவற்றுக்குக்குப் பயன்படும் ஓர் அரச பத்திரிகை ஆகும். இதன் முதலாவது பதிப்பானது மார்ச் 15, 1802 இல் வெளியிடப்பட்டதுடன் இது 1972 ஆம் ஆண்டு மே வரை வெளிவந்து 15011 ஆவது பதிப்புடன் இடைநிறுத்தப்பட்டது. பின்னர் 1978 ஆம் ஆண்டில் மீண்டும் 1 ஆவது இலக்கத்துடன் மீள் ஆரம்பிக்கபட்டது . இது சிங்களம், தமிழ்,ஆங்கிலம் ஆகிய மும்மொழிகளில் வெளிவருகின்றது. பொதுவாக வாரம் ஒரு முறை (வெள்ளிக்கிழமை) வெளிவரும் இது சில விசேட சந்தர்ப்பங்களில் மேலதிக பதிப்புக்களும் வெளிவருகின்றன. அநேகமாக இலங்கையில் உள்ள எல்லாப் பிரதான, உப அஞ்சல் (தபால்) அலுவலகங்களிலும்,பொது நூலகங்களிலும் இதைப் பார்க்கக்கூடியதாக இருப்பதோடு சிலோன் டெய்லி நியூஸ் (*Ceylon Daily News*) இணையத்தளத்தில் இருந்தும் பதிவிறக்கம் செய்து கொள்ளலாம். இப் பத்திரிகை வெளிவரும் அறிவிப்புக்கள் சட்டத்தன்மை கொண்டவைகளாகும்.
# இலங்கை அரச வர்த்தமானி

## வரலாறு

பிரித்தானியர் இலங்கையின் கரையோரப் பகுதிகளை 1796 ஆம் ஆண்டில் கைப்பற்றினர். தமது கட்டுப்பாட்டில் உள்ள பகுதிகளில் பிரித்தானிய அரசின் செய்திகளைக் கொண்டு செல்வதற்காக 1802 ஆம் ஆண்டில் *இலங்கை அரச வர்த்தமானி* (*The Ceylon Government Gazette*) என்ற பத்திரிகையை முதன் முதலாக ஆங்கிலத்தில் வெளியிட்டனர். தமது குடியேற்ற நாடுகளில் இவ்வாறான பத்திரிகைகள் பிரித்தானிய அரசால் வெளியிடப்பட்டு வந்துள்ளன. 1784 இல் கல்கத்தா வர்த்தமானி (*Calcutta Gazette*), 1780 இல் சென் லூசியா வர்த்தமானி (*St. Lucia Gazette*), 1800 இல் கேப்டவுன் வர்த்தமானி (*Cape Town Gazette*), ஆப்பிரிக்க வர்த்தமானி (*African Advertiser*) போன்றவை இவற்றில் சிலவாகும். இலங்கை வர்த்தமானியின் முதல் இதழ் 1802 மார்ச்சு 15 இல் வெளிவந்தது. இது டச்சு இலங்கைக் காலத்தில் 1737 இல் நிறுவப்பட்ட பதிப்பகத்தில் பிரான்சு டி புருயின் என்பவரால் அச்சிடப்பட்டது. இதன் தமிழ்ப் பதிப்பு 1806 இலும் சிங்களப் பதிப்பு 1814 இலும் ஆரம்பிக்கப்பட்டது.  
1972 ஆம் ஆண்டில் இலங்கையில் பதவியில் இருந்த சிறிமாவோ பண்டாரநாயக்கா அரசு இலங்கைக்கான புதிய அரசியலமைப்பை அறிவித்ததோடு இலங்கை மேலாட்சியை இல்லாதொழித்தார். இதனையடுத்து அரச வர்த்தமானி 15,011 வது இதழுடன் நிறுத்தப்பட்டது. பின்னர் பதவிக்கு வந்த செயவர்தனா அரசு 1978 இல் புதிய அரசியலமைப்பை நிறுவியதை அடுத்து வர்த்தமானி மீண்டும் வெளியிடப்பட்டது.
# இலங்கை அரச வர்த்தமானி

## வெளி இணைப்பு

- வர்த்தமானப் பத்திரிகை
# விக்கிப்பீடியா:முதற்பக்கக் கட்டுரைகள்/நவம்பர் 24, 2006

**சென்னை** தமிழ்நாட்டின் தலைநகரும் இந்தியாவின் நான்காம் பெரிய நகரும் ஆகும். 1996ஆம் வருடத்திற்கு முன்னர் இந்நகரம் **மதறாஸ் (Madras)** என்றும் அழைக்கப்பட்டு வந்தது. சென்னை, வங்காள விரிகுடாவின் கரையில் அமைந்த துறைமுக நகரங்களுள் ஒன்று. சுமார் 7.45 மில்லியன் மக்கள் வாழும் இந்நகரம், உலகின் 35 பெரிய மாநகரங்களுள் ஒன்று. பதினேழாம் நூற்றாண்டில் ஆங்கிலேயர் சென்னையில் கால் பதித்தது முதலே சென்னை நகரம் முக்கிய நகரமாக வளர்ந்து வருகிறது. சென்னை, தென்னிந்தியாவின் வாசலாக கருதப்படுகிறது. சென்னை நகரில் உள்ள மரினா கடற்கரை, உலகின் நீளமான கடற்கரைகளுள் ஒன்று. சென்னை, கோலிவுட் எனப்படும் தமிழ்த் திரைப்படத்துறையின் தாயகம். பல விளையாட்டு அரங்கங்கள் உள்ள சென்னையில் பல விளையாட்டுப் போட்டிகளும் நடைபெறுகின்றன.
---  
**மேரி க்யூரி** (ஆங்கிலம்:Marie Curie, போலந்து மொழி:Maria Skłodowska-Curie, நவம்பர் 7, 1867 – ஜூலை 4, 1934) புகழ்பெற்ற போலந்து மற்றும் பிரஞ்சு வேதியியல் அறிஞர் ஆவார். இவர் போலந்தில் வார்சா எனும் இடத்தில் 1867இல் பிறந்தார். இவர் வேதியியல் மற்றும் இயற்பியலுக்காக நோபல் பரிசை முறையே 1911, 1903 ல் பெற்றார். ரேடியம், பொலோனியம் போன்ற கதிர்வீச்சு மூலகங்களை கண்டு பிடித்தார்.
# சரக்குக் கப்பல்

**சரக்குக் கப்பல்** என்பது ஒரு துறைமுகத்தில் இருந்து இன்னொரு துறைமுகத்துக்குச் சரக்கு, மற்றும் பல்வேறு பொருட்களைக் காவிச் செல்லும் கப்பலாகும். பெருமளவிலான அனைத்துலக வணிகம் கப்பலூடாகவே நடைபெறுவதன் காரணமாக, ஒவ்வொரு ஆண்டும் ஆயிரக்கணக்கான சரக்குக் கப்பல்கள் உலகின் கடல்கள் மற்றும் பெருங்கடல்களில் பயணம் செய்கின்றன. சரக்குக் கப்பல்கள் பொதுவாக அவற்றின் தேவைக்கேற்ப விசேடமாக வடிவமைப்புச் செய்யப்படுகின்றன. பொருட்களை ஏற்றி இறக்கும் வசதிக்காக அவற்றில் பாரந் தூக்கிகளும் பொருத்தப்படுவதுண்டு. சரக்குக் கப்பல்கள் பல்வேறு அளவுகளிலும் காணப்படுகின்றன.
# சரக்குக் கப்பல்

## வகைகள்

சரக்குக் கப்பல்களில் பல சிறப்பு வகைகள் உள்ளன. கொள்கலன் கப்பல்கள், தொகை காவிகள் (bulk carriers), தாங்கிக் கப்பல்கள் (tankers) என்பன இவற்றுள் அடங்குவன.
# சரக்குக் கப்பல்

## வரலாறு

கி.மு முதலாவது ஆயிரவாண்டுத் தொடக்கத்திலேயே, வணிகத்துக்காகப் பொருட்களை இடத்துக்கிடம் நீர் வழிகள் மூலமாக எடுத்துச் செல்லும் வழக்கம் பரவலாக நிலவியதைத் தொல்லியல் சான்றுகள் எடுத்துக் காட்டுகின்றன. கடல் மூலமாகப் பொருட்களை நீண்ட தூரங்களுக்கு எடுத்துச் செல்லும் ஆர்வமும், ஆண்டின் எல்லாக் காலங்களிலும் கடற்பயணம் நடத்த வேண்டியதன் தேவையும், மத்திய காலத்தில் கப்பல் வடிவமைப்பில் புதுமைகளைப் புகுத்தின.  
கடற் கொள்ளைகள் காரணமாக, 19 ஆம் நூற்றாண்டின் நடுப்பகுதிக்கு முன்னரேயே பெரும்பாலான சரக்குக் கப்பல்களில் ஆயுதங்கள் பொருத்தப்பட்டன. *மணிலா கலியன்* (Manila galleons), *ஈஸ்ட் இண்டியாமென்* (East Indiamen) போன்ற கப்பல்கள் பெருமளவு ஆயுதங்கள் பொருத்தப்பட்டுக் காணப்பட்டன.
# கொள்கலன் கப்பல்

லில் ஒரு கொள்கலன் கப்பல்]]
காவிச் செல்லுகின்ற எல்லாப் பொருட்களையுமே, கொள்கலனாக்கம் (containerization) என்னும் முறை மூலம், பெரிய உலோகக் கொள்கலன்களில் அடைத்துக் காவிச்செல்லுகின்ற சரக்குக் கப்பல் **கொள்கலன் கப்பல்** (*Container ship*) எனப்படுகின்றது. இன்றைய வணிக ரீதியிலான பெருங்கடல் போக்குவரத்தில் இவை பெரும் பங்கு வகிக்கின்றன.